Document ID: /roh_data/filtered/fineweb-2-filterrobots_roh.jsonl.gz/25446

Il candidat per la suprastanza da Cuira, Marco Tscholl (PBD), n'è betg pli il schef da sia firma Cosi Tscholl AG. Era sch'el n'è anc betg elegì per la suprastanza da Cuira, ha Tscholl gia dà giu sia participaziun vi da la firma da communicaziun e marketing. Da nov tutga la firma a Romano Cosi.
Auter e la situaziun da l’adversari da Tscholl per il terz sez en la suprastanza da Cuira. Patrik Degiacomi (PS) maina la partiziun da prevenziun, cussegliaziun e tgira da Cuira. Sch'el vegn elegì en la suprastanza dat el si sia plazza. Dentant dess el era si divers mandats nua ch'el è participà.
Las leschas da Cuira obligheschan ils suprastants da Cuira da betg avair participaziuns vi da firmas.
RR actualitad bunura 06:00